ai4bharat/Pralekha huggingface dataset:
بہت چھوٹی، چھوٹی اور درمیانی صنعتوں کی وزارت
جوٹ کی مصنوعات کو مقبول بنانے کے لئے 30آؤٹ لیٹس کا قیام
نئی دہلی،28؍نومبر،بہت چھوٹی ، چھوٹی اور اوسط درجے کی صنعتوں کے مرکزی وزیر جناب نتن گڈکری نے لوک سبھا میں سوال کے تحریری جواب میں بتایا کہ ہندوستان میں جوٹ کی صنعت ایک بر آمدات والی صنعت ہے ، البتہ ہندوستان میں جوٹ کی مصنوعات کی رسائی میں تیزی سے اضافہ ہورہا ہے اور یہ شہروں اور بڑے شہروں میں پہنچ رہی ہے۔ ہندوستان میں دستیاب وسیع جغرافیائی علاقے اور ایک بڑی آبادی کو دیکھتے ہوئے اس بات کا امکان ہے کہ ہندوستان میں دستیاب گھریلو مارکیٹ کی گنجائش کافی وسیع ہے۔ جس سے سالانہ بنیاد پر جوٹ کی مصنوعات اور پیداوار میں اضافہ ہوگا۔ حکومت ہند نے جوٹ کی مصنوعات کی فروخت اور اسے مقبول بنانے کے لئے ملک بھر میں 30 آؤٹ لیک قائم کئے ہیں۔ یہ آؤٹ لیکس کوائر بورڈ کے ذریعے قائم کئے گئے ہیں۔
انہوں نے بتایا کہ پرانے شور وم کی تجدید کاری ضرورت کی بنیاد پر کی گئی ہے۔ کوائر بورڈ نے اندور ، نوی ممبئی ، لکھنو ، پٹنہ ، تریندرم اور وارانسی میں اپنے شو روم کی تجدید کاری کا کام پہلے ہی مکمل کرلیا ہے۔ جبکہ جموں ، جے پور ، احمد آباد ، ممبئی اور چنئی مین شو روم میں مزید تجدید کاری کا کام شروع کیا گیا ہے۔
حکومت نے ملک بھر میں جوٹ کی مصنوعات کی دستیابی کو یقینی بنانے ، اسے مقبول عام بنانے کے لئے حسب ذیل اقدامات کئے ہیں اور ایک بنیادی ڈھانچہ بھی تیار کیا ہے۔
- اس نے ملک بھر میں شو روم کھولے ہیں۔
- کوائر جی او ٹیکسٹائل کے لئے بی آئی ایس معیارات کی منظوری مل گئی ہے۔
- کوائر بورڈ نے کے وی آئی سی شو روم کے زریعے جوٹ کی مصنوعات کی مارکیٹنگ کے لئے کے وی آئی سی کے ساتھ مشترکہ طور پر کام کرنے کے لئے کارروائی شروع کی ہے۔
- مختلف جوٹ کی مصنوعات کی مستقل تشہیر ۔
- 41 ایس ایف یو آر ٹی آئی کوائر کلسٹرس کو منظوری حاصل ہوگئی ہے اور 16 کوائر کلسٹرس کام کررہے ہیں۔
- کوائر صنعت کی جدید کاری نوجوانوں اور خواتین دستکاروں کو تربیت دی جارہی ہے۔ گزشتہ تین سال کے عرصے میں 6474 خواتین دستکاروں کو تربیت دی گئی۔
- کوائر بورڈ اہم قومی اور بین الاقوامی نمائشوں میں شرکت کا اہتمام کرتا ہے۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5422
(Visitor Counter : 57
ارضیاتی سائنس کی وزارت
مغربی مانسون  پورے مہاراشٹر پر احاطے کے لحاظ سے آگے بڑھا، جنوبی گجرات اور وسطی اور مشرقی بھارت کے کچھ حصوں میں بھی پیش رفت
نئی دہلی،15؍جون،بھارتی محکمہ موسمیات کے تحت قومی موسمیاتی پیشن گوئی مرکز ؍ علاقائی محکمہ موسمیات ، نئی دہلی کے مطابق جنوب مغربی مانسون درج ذیل لحاظ سے پیش رفت سے ہم کنار ہوا ہے۔
جنوب مغربی مانسون کی 14 جون 2020 تک کی پیش رفت:
- جنوب مغربی مانسون وسطی بحر عرب کے بقیہ حصوں پر احاطہ کرتے ہوئے شمال مشرقی بحر عرب ، ریاست گجرات ، دادرا ور نگر حویلی ، ممبئی سمیت مہاراشٹر کے بقیہ حصوں ، مدھیہ پردیش کے چند حصوں ، چھتیس گڑھ کے زیادہ حصوں، جھارکھنڈ کے زیادہ تر حصوں اور بہار کے چند حصوں کی جانب پیش رفت کررہے ہیں۔
- اب مانسون کی شمالی حدود 20 ڈگری ارض البدل ؍ 60 ڈگری طول البدل ، 20 ڈگری ارض البدل شمال ؍ 70 ڈگری طول البدل مشرق ، سورت ، نندربار ، بیتول ، سیئونی ، پنڈرا روڈ ، امبیکا پور ، گیا ، پٹنہ اور 27 ڈگری شمال ارض البدل ؍ 85 ڈگری مشرق طول البدل  کے لحاظ سے پیش رفت سے ہم کنار ہوا ہے۔
- ہونے والی بارش  گزشتہ 24 گھنٹوں کے دوران یعنی 14 جون 2020 تک 08.30 بجے بھارتی معیاری وقت کے مطابق بیش تر حصوں میں  رہی ہے۔
- گجرات: مدھوبن  -9 ، آباد سٹی  -7 ، دہگم  -7 ، نانی پالسن  -7 ، گاندھی نگر  -6 ، تالوڈ  -6 ، کھانول  -6، کپراڈا  -5 ، مال پور  -5 ، نکھاترانا  -5 سینٹی میٹر۔
- مہاراشٹر : ممبئی کلابا -1 ، ممبئی  -2 ، پرنیم  -12 ، موکھیدا  -12، ماتھرن  -8 ، مالوان  -7 ، الہاس نگر  -11 ، امالنر  -6 ، شہادا  -7 ، ایگت پوری  -7 ، اشٹی  -5 اور اوندھا نگنتھ  -7۔
14 جون 2020 تک جنوب مغربی مانسون:
پورے ملک کے لئے اس سال کی جنوب مغربی مانسون کی مجموعی بارش 14 جون 2020 تک طویل مدتی اوسط  سے 31 فیصد زائد ہے یعنی یہ 19 فیصد کے بقدر ہے۔
شمال مغرب ، وسطی اور جنوبی جزیرہ نما بھارتی علاقوں کے مقابلے میں یہ طویل المدت اوسط بارش 94 فیصد اور 20 فیصد زائد ہے۔ بارش کی تفصیلات جنہیں چار وسیع جغرافیائی خطوں میں تقسیم کیا گیا ہے، ان کی تفصیلات ضمیمہ نمبر -2 میں ملاحظہ کی جاسکتی ہیں۔
خطہ - اصل بارش  عام بارش  ایل پی کے مقابلے میں فرق۔
شمال مغربی بھارت 72.2- 22.8- 19 فیصد
وسطی بھارت: 91.0- 46-.9 -94 فیصد
جنوبی جزیرہ نما: 80.2- 66.9- 20 فیصد
مشرقی اور شمال مشرقی بھارت: 131.8 – 137.4 – منفی 4 فیصد
موسمیاتی حالات:
- شمال مغربی راجستھان سے لے کر ساحلی اڈیشہ تک نسبتا کم تر ٹوپواسپھیرک سطحیں برقرار رہیں گی۔
- 22 ڈگری شمال ارض البدل وسطی بھارت میں 3.1 اور 4.5 کلو میٹر کے درمیان مشرق ، مغرب شیئر زون بنے گا۔
- مشرقی مدھیہ پردیش اور ہمسائیگی والے علاقوں میں طوفان جیسا گرداب بنے گا۔
پیشین گوئی اور انتباہ:
- مذکورہ نظام کے زیر اثر حالات کے اس امر کے لئے سازگار ہورہے ہیں کہ جنوب مغربی مانسون بحر عرب ، گجرات اور مدھیہ پردیش کے چند مزید حصوں کی جانب ، چھتیس گڑھ کے بقیہ حصوں کی جانب ، جھارکھنڈ اور بہار کے کچھ مزید حصوں کی جانب اور آئند 48 گھنٹوں کے درمیان مشرقی اتر پردیش کی جانب پیش رفت کرے گا۔
- مہاراشٹر ، گجرات ، وسطی اور مشرقی بھارت کے بیشتر حصوں میں آئند ہ 4 -5 د نوں کے اندر دور دور تک بارش ہونے کے امکانات ہیں۔ کوکن ، گوا ، مدھیہ مہاراشٹر ، گجرات اور آس پاس کے حصوں میں ہلکی سے بہت زیادہ بارش ہوسکتی ہے اور جنوب مدھیہ پردیش ، ودربھ، چھتیس گڑھ اور مراٹھواڑا میں آئندہ دو تین دنوں کے اندر زبردست بارش ہوسکتی ہے۔
مزید تفصیلات اور پیشین گوئی سے متعلق تازہ ترین اطلاعات حاصل کرنے کے لئے براہ مہربانی آئی ایم ڈی نئی دہلی کا درج ذیل ویب سائٹ ملاحظہ کریں۔
ضمیمہ-1
ضمیمہ- 2
۔۔۔۔۔۔۔۔۔۔۔۔۔۔۔۔۔۔

U-3280
(Visitor Counter : 123
نائب صدر جمہوریہ ہند کا سکریٹریٹ
نائب صدر جمہوریہ 20 مئی کو چنڈی گڑھ کا دورہ کریں گے
نائب صدر جمہوریہ پنجاب یونیورسٹی کی 70ویں تقسیم اسناد تقریب میں بطور مہمان خصوصی شرکت کریں گے
بھارت کے نائب صدر جناب جگدیپ دھنکھڑ 20 مئی 2023 کو چنڈی گڑھ کا دورہ کریں گے جہاں وہ پنجاب یونیورسٹی کی 70ویں سالانہ تقسیم اسناد تقریب میں مہمان خصوصی ہوں گے۔
اپنے دورے کے دوران، نائب صدر جمہوریہ ، جو پنجاب یونیورسٹی کے چانسلر بھی ہیں، یونیورسٹی کے سنڈیکیٹ ممبران اور سینیٹ ممبران سے ملاقاتوں کا ایک سلسلہ منعقد کریں گے۔
نائب صدر، پنجاب یونیورسٹی ٹیچرز ایسوسی ایشن، نان ٹیچرز ایسوسی ایشن اور سٹوڈنٹس یونین کے اراکین سے بھی بات چیت کریں گے۔
سٹی بیوٹی فل کے اپنے دن بھر کے دورے کے دوران نائب صدر جمہوریہ پنجاب راج بھون کا بھی دورہ کریں گے ۔
۔۔۔۔۔۔۔۔۔۔۔
ش ح۔ ش ت۔ ت ح۔
U- 5274
(Visitor Counter : 59
وزیراعظم کا دفتر
وزیر اعظم نے عقیدت مندوں سے گجرات کے امباجی تیرتھ دھام میں ساؤنڈ اینڈ لائٹ شو میں شرکت کی اپیل کی
وزیر اعظم جناب نریندر مودی نے عقیدت مندوں سے گجرات کے امباجی تیرتھ دھام میں ساؤنڈ اینڈ لائٹ شو میں شرکت کی اپیل کی ہے۔ انہوں نے بتایا کہ 51 شکتی پیٹھوں کا پریکرما فیسٹیول آج شام 7 بجے سے شروع ہو رہا ہے۔ ہمارے پُرانوں کو ساؤنڈ اینڈ لائٹ شو میں دکھایا جائے گا۔
ایک ٹویٹ میں، وزیر اعظم نے کہا؛
''امباجی تیرتھ دھام، گجرات میں عقیدت مندوں کے لیے ایک بہت ہی مبارک موقع آیا ہے۔ آج شام 7 بجے سے، یہاں 51 شکتی پیٹھوں کا پریکرما میلہ شروع ہو رہا ہے، جس میں ہمارے پُرانوں کی دلکش پیشکش سے منسلک لائٹ اینڈ ساؤنڈ شو بھی شامل ہے۔ آپ سب سے میری اپیل ہے کہ اس عظیم الشان انوشٹھان کا حصہ ضرور بنیں۔"
کابینہ
مرکزی کابینہ نے بی ایس این ایل اور ایم ٹی این ایل کے بحالی منصوبے اور اصولی طور پردونوں کے انضمام کی منظوری دی
ٹیلی کام پی ایس ای کو4 جی اسپیکٹرم مختص کیا جائے گا
20،000 کروڑ سے زائد کی فنڈنگ انفیوژن سرمایہ کے ذریعے فراہم کیاجائے
15،000 کروڑ روپے کے طویل مدتی بانڈوں کی خود مختار گارنٹی
پرکشش وی آر ایس کے اخراجات مرکزی حکومت برداشت کرے گی
نئی دہلی،23/ اکتوبر۔
مرکزی کابینہ نے آج بی ایس این ایل اور ایم ٹی این ایل کی بحالی کی تجویز کو انتظامی الاٹمنٹ کے ذریعہ منظوری دے کر 4 جی خدمات کے لئے اسپیکٹرم کی ، خودمختار گارنٹی کے ساتھ بانڈز میں اضافے کے ذریعہ قرضوں کی تنظیم نو ، ملازمین کے اخراجات میں تخفیف ، اثاثوں کا مونیٹائزیشن اور بی ایس این ایل اور ایم ٹی این ایل کے انضمام کو اصولی طورپر منظوری دے دی ہے۔ .
مندرجہ ذیل کو کابینہ نے منظوردی-:
- بی ایس این ایل اور ایم ٹی این ایل کو 4 جی خدمات کے لئے اسپیکٹرم کی انتظامی الاٹمنٹ تاکہ ان پی ایس یوز کو براڈ بینڈ اور دیگر ڈیٹا سروسز کی فراہمی کے قابل بنایا جاسکے۔ مذکورہ سپیکٹرم کو ان پی ایس یوز میں کیپیٹل انفیوژن کے ذریعہ حکومت ہند کی مالی تعاون فراہم کیا جائیں ، اس کی قیمت 20،140 کروڑ روپے ہے۔ اس کے علاوہ جی ایس ٹی کی اس سپیکٹرم کی قیمت جو 3674 کروڑ روپے ہے بھی حکومت ہند بجٹ کے وسائل کے ذریعہ برداشت کرے گی۔ اس سپیکٹرم الاٹمنٹ کا استعمال کرکے ، بی ایس این ایل اور ایم ٹی این ایل 4 جی خدمات مہیا کرسکیں گے ، مارکیٹ میں مقابلہ کرسکیں گے اور دیہی علاقوں سمیت اپنے وسیع نیٹ ورک کا استعمال کرتے ہوئے تیز رفتار ڈیٹا مہیا کرسکیں گے۔
- بی ایس این ایل اور ایم ٹی این ایل 15.000 کروڑ روپے کے طویل مدتی بانڈز بھی اکٹھا کرے گی جس کے لئے حکومت ہند  خود مختار گارنٹی فراہم کرے گی۔ مذکورہ وسائل کی مدد سے ، بی ایس این ایل اور ایم ٹی این ایل اپنے موجودہ قرض کی تنظیم نو کریں گے اور جزوی طور پر کیپیکس ، اوپیکس اور دیگر ضروریات کو بھی پورا کریں گے۔
- بی ایس این ایل اور ایم ٹی این ایل پر کشش رضاکارانہ ریٹائرمنٹ اسکیم  کے ذریعہ 50 سال یا اس سے زیادہ عمر کے اپنے ملازمین کو پر کشش رضاکارانہ ریٹائرمنٹ اسکیم کی پیش کش کریں گے ، جس کی لاگت حکومت ہند بجٹ وسائل کے ذریعہ برداشت کرے گی۔ وی آر ایس کی یک مشت ادائیگی ، پنشن، گریجویٹی اور کمیوٹیشن اخراجات کے لئے حکومت ہند کو، 17169 کروڑ روپے کی ضرورت ہوگی۔ بی ایس این ایل / ایم ٹی این ایل کے ذریعہ اسکیم کی تفصیلات کو حتمی شکل دی جائے گی۔
- بی ایس این ایل اور ایم ٹی این ایل اپنے اثاثوں کی مونٹیائزیشن کریں گے تاکہ ریٹائرنگ قرضوں، بانڈز کی سروسنگ ، نیٹ ورک اپ گریڈیشن ، توسیع اور آپریشنل فنڈ کی ضروریات کو پورا کرنے کے لئے وسائل کو اکٹھا کریں گے۔
- بی ایس این ایل اور ایم ٹی این ایل کا اصولی طور پر انضمام
توقع کی جارہی ہے کہ مذکورہ بحالی منصوبے کے نفاذ کے ساتھ ہی ، بی ایس این ایل اور ایم ٹی این ایل دیہی اور دور دراز علاقوں سمیت پورے ملک میں اپنے مضبوط ٹیلی مواصلات نیٹ ورک کے ذریعے قابل اعتماد اور معیاری خدمات فراہم کرسکیں گے۔
امور داخلہ کی وزارت
غیر قانونی سرگرمیاں  ایکٹ، 1967  کے تحت تنظیموں/افراد کو ’دہشت گرد تنظیموں‘/’دہشت گرد‘ کے طور پر نامزد کرنا
وزیر اعظم جناب نریندر مودی کے قومی سلامتی کو مضبوط بنانے اور دہشت گردی سے اس کی تمام شکلوں میں مقابلہ کرنے کے عزم کو دہراتے ہوئے، مرکزی وزیر داخلہ جناب امت شاہ کی رہنمائی میں وزارت داخلہ نے ایک اور فرد اور دو تنظیموں کو ’دہشت گرد‘/’دہشت گرد تنظیم‘ قرار دیا ہے
دہشت گردی کے خلاف ہندوستان کی زیرو ٹولرینس کی پالیسی کو آگے بڑھاتے ہوئے، مرکزی حکومت نے اگست 2019 میں غیر قانونی سرگرمیاں  ایکٹ  میں ترمیم کی تاکہ کسی فرد کو دہشت گرد قرار دینے کی شرط شامل کی جاسکے۔ اس ترمیم سے پہلے صرف تنظیموں کو دہشت گرد تنظیمیں قرار دیا جا سکتا تھا۔
اس ترمیم شدہ شق کو نافذ کرتے ہوئے مرکزی حکومت نے 53 افراد کو دہشت گرد قرار دیا تھا۔
وزیر اعظم جناب نریندر مودی کی قومی سلامتی کو مضبوط بنانے اور دہشت گردی سے اس کی تمام شکلوں میں مقابلہ کرنے کے عزم کو دہراتے ہوئے، مرکزی وزیر داخلہ جناب امت شاہ کی رہنمائی میں وزارت داخلہ نے آج ایک اور فرد اور دو تنظیموں کو ’دہشت گرد‘ / ’دہشت گرد تنظیم‘قرار دیا۔
آج ایک اور شخص - ہرویندر سنگھ سندھو عرف رندا کو دہشت گرد قرار دیا گیا۔ سندھو دہشت گرد تنظیم ببر خالصہ انٹرنیشنل  سے وابستہ ہے اور اس وقت سرحد پار ایجنسیوں کی حفاظت میں پاکستان کے لاہور میں ہے اور وہ خاص طور پر پنجاب میں مختلف دہشت گردانہ سرگرمیوں میں ملوث پایا گیا ہے۔ اس اعلان کے ساتھ ہی اب یو اے پی اے کے چوتھے شیڈیول میں 54 نامزد دہشت گرد ہیں۔
مرکزی حکومت نے آج مندرجہ ذیل دو تنظیموں کو بھی یو اے پی اے کی دفعات کے تحت دہشت گرد تنظیمیں قرار دیا ہے۔
i۔ خالصتان ٹائیگر فورس  - یہ ایک عسکریت پسند تنظیم ہے اور اس کا مقصد پنجاب میں دہشت گردی پھیلانا اور ہندوستان کی علاقائی سالمیت، اتحاد، قومی سلامتی اور خودمختاری کو چیلنج کرنا اور پنجاب میں ٹارگٹ کلنگ سمیت مختلف دہشت گردانہ سرگرمیوں کو فروغ دینا ہے۔
ii۔ جموں و کشمیر غزنوی فورس  - یہ فورس جموں و کشمیر کے مرکزی علاقے میں دراندازی کی کوششوں، منشیات اور ہتھیاروں کی اسمگلنگ اور دہشت گردانہ حملوں میں ملوث پائی گئی ہے۔ یہ مختلف دہشت گرد تنظیموں جیسے لشکر طیبہ، جیش محمد، تحریک المجاہدین، حرکت الجہاد الاسلامی وغیرہ سے اپنے اراکین کو بھرتی کرتا ہے۔
ان دونوں تنظیموں کو دہشت گرد تنظیم قرار دیے جانے کے بعد اب اس ایکٹ کے پہلے شیڈول کے تحت کل 44 دہشت گرد تنظیمیں ہوگئی ہیں۔
وزیراعظم کا دفتر
وزیر اعظم نے لوہڑی کے موقع پر لوگوں کو مبارکباد دی
نئی دہلی،13؍جنوری؍2022:
وزیر اعظم جناب نریندر مودی نے لوہڑی کے موقع پر لوگوں کو مبارکباد دی ہے۔
ایک ٹوئٹ میں وزیر اعظم نے کہا۔
’’آپ سب کو لوہڑی کی دلی مبارکباد؛
میں سبھی لوگوں کی اچھی صحت اور بہتری کے لئے دعا کرتاہوں۔ بھگوان کرے یہ خاص دن ہمارے سماج میں بھائی چارے کے جذبے کو مزید فروغ دے۔‘‘
وزارت دفاع
ڈی آر اڈی او نے کووڈ-19اینٹی باڈی شناخت کِٹ تیار کی
نئی دہلی،21؍مئی2021:
دفاعی تحقیقاتی و ترقیاتی ادارہکی لیباریٹری ڈفنس اسکیوٹ آف فیزیولوجی اینڈ الائڈ سائنسزنے سیرو-نگرانی کے لئے اینٹی باڈی شناخت پر مبنی کِٹ ’ڈپکووین‘ ڈی آئی پی اے ایس-وی ڈی ایکس کووڈ-19 IgG اینٹی باڈی مائیکرو ویل ایلیسا تیار کی ہے۔ ڈپکووین کِٹ 97 فیصد اعلیٰ حساسیت اور 99 فیصد خصوصیت کے ساتھ ایس اے آر یس-سی او وی-2وائرس کے اسپائک کےساتھ ساتھ نیو کلیوکیپسڈپروٹین دونوں کا پتہ لگا سکتی ہے۔کِٹ نئی دہلی کی کمپنی وینگارڈ ڈائیگنوسٹک پرائیویٹ لمٹیڈ کے تعاون سے تیار کی گئی ہے۔
ڈپکو وین کِٹ اندرون ملک سائنسدانوں کے ذریعے تیار کی گئی ہے اور بعد میں دہلی میں نشان زد اسپتالوں میں 1000 سے زیادہ مریض نمونوں پر اس کا وسیع طورپر تجربہ کیا گیا ہے۔ تیاری کے تین بیچوں پر تصدیق کا کام پچھلے ایک سال کے دوران کیا گیا۔ اس کِٹ کو اپریل 2021ء میں انڈین کونسل آف میڈیکل ریسرچ کے ذریعے منظوری دی گئی۔
اس کی فروخت اور تقسیم کے لئے بنانے کی قانونی طورپر منظوری مئی 2021ء میں ڈرگس کنٹرولر جنرل آف انڈیا، سینٹرل ڈرگس اسٹینڈرڈ کنٹرول آرگنائزیشن ، وزارت صحت اور خاندانی فلاح و بہبود کے ذریعے دی گئی۔
ڈپکو وین کا مقصد انسانی سیرم یا پلازما میں معیاری نقطہ نظر سے IgG اینٹی باڈی کا پتہ لگانا ہے، جو ایس اے آر ایس –سی او وی-2سے متعلق اینٹی جین کا نشانہ طے کرتا ہے۔یہ کافی تیز ٹرن اراؤنڈ ٹائم مہیاکرتا ہے، کیونکہ دوسری بیماریوں کے ساتھ کسی بھی کراس ری –ایکٹی ویٹی کے بنا تجربہ کرنے کے لئے اسے محض 75 منٹ کی ضرورت ہوتی ہے۔کِٹ کی شیلف لائف 18 مہینے کی ہے۔
کاروباری شراکت کمپنی وین گارڈ ڈائیگنوسٹک پرائیویٹ لمٹیڈ جون 2021ء کے پہلے ہفتے میں کِٹ کو کاروباری طورپر لانچ کرے گی۔ لانچ کئے جانے کے وقت آسانی سے دستیاب اسٹاک 100کِٹ کا ہوگا اور لانچ کے بعد اس کی پیداواری صلاحیت 500کِٹ فی ماہ ہوگی۔ امید ہے یہ 75روپے فی جانچ پر دستیاب ہوگی۔یہ کِٹ کووڈ-19 وباء سائنس کو سمجھنے اور انسانوں میں پہلے ایس اے آر ایس-سی او وی-2 کے ایکسپوزر کے تجزیے کے لئے کافی مفید ہوگی۔
وزارت دفاع جناب راجناتھ سنگھ نے ضرورت کے وقت کِٹ تیار کرنے میں ڈی آر ڈی او اور صنعت کی کوششوں کی ستائش کی ہے۔
محکمہ دفاع کے آر اینڈ ڈی کے سیکریٹری اور ڈی آر ڈی او کے چیئرمین ڈاکٹر جی ستیش ریڈی نے کِٹ تیار کرنے میں شامل ٹیم کی ستائش کی اور کہا کہ اس قدم سے وباء کے دوران لوگوں کو مدد ملے گی۔
سماجی انصاف اور تفویض اختیارات کی وزارت
تاریخی شراکت: آئی ایس ایل آر ٹی سی اور این آئی او ایس ،این ای پی 2020 کی تقریبات کے تیسرے سال پر ہندوستانی اشاروں کی زبان کے ساتھ سماعت سے محروم افراد کی تعلیم میں انقلاب لانے کے لیے اکٹھے ہوئے
آئی ایس ایل آر ٹی سی نے 29 جولائی 2023 کو انڈین ٹریڈ پروموشن آرگنائزیشن ، پرگتی میدان، نئی دہلی میں این ای پی 2020 کی تقریبات کے تیسرے سال اور دوسرے آل انڈیا شکشا سنگم کے موقع پر ہندوستانی اشاروں کی زبان میں مہارت اور وسائل کے ساتھ ساتھ معیاری تدریسی وسائل کی مشترکہ ترقی کے لیے این آئی او ایس کے ساتھ مفاہمت نامہ پر دستخط کیے۔
معذور افراد کو بااختیار بنانے کے محکمہ  کے سکریٹری، راجیش اگروال اور این آئی او ایس کی صدر پروفیسر سروج شرما، کی ہدایات پر آئی ایس ایل آر ٹی سی اور این آئی او ایس نے کئی شعبوں جیسے ہندوستانی اشاروں کی زبان میں تدریس کے مواد کے جائزے کے عمل کو ڈیزائن اور تیار کرنے ، جانچ کے لیے ایک آسان عمل تیار کرنے ، سماعت سے محروم افراد کی تشخیص، منتخبہ شعبے وغیرہ میں ہندوستان کی اشاروں کی زبان کو معیاری بنانے کے عمل کے لئے مہارت اور آئی ایس ایل آرٹی سی کے وسائل کے اشتراک کے لئے مل کر کام کرنے کی منصوبہ بندی کی ہے ۔
این آئی او ایس نے 2021 میں ثانوی سطح پر ہندوستانی اشاروں کی زبان  کو ایک زبان کے مضمون کے طور پر متعارف کرایا ہے اور آئی ایس آر ایل آر ٹی سی نے سماعت سے محروم بچوں کی جانچ اور تشخیص میں تعاون کیا ہے۔ این آئی او ایس سینئر سیکنڈری سطح پر بھی آئی ایس ایل کو زبان کے مضمون کے طور پر متعارف کرانے پر کام کر رہا ہے۔ آئی ایس ایل آر ٹی سی کی فیکلٹی اس کے لیے مواد کا جائزہ لینے اور لکھنے میں تعاون کر رہی ہے۔
اس کے علاوہ این آئی او ایس، آئی ایس ایل مواد کے فروغ میں مہارت اور وسائل کے اشتراک کے لیے آئی ایس آر ایل آر ٹی سی کے ساتھ تعاون کرنے کا ارادہ رکھتا ہے۔ این آئی او ایس خاص طور پر سائنس، ٹیکنالوجی، انجینئرنگ اور ریاضی  کے شعبوں میں اور آئی ایس ایل کی تربیت، فروغ، تشخیص اور معیاری کاری کے عمل کے مقصد کے لیے بھی تعاون کرنا چاہتا ہے۔
ڈی ای پی ڈبلیو ڈی کے جوائنٹ سکریٹری، راجیش یادو اور آئی ایس ایل آر ٹی سی ایگزیکٹو کونسل کے صدر کی ہدایت کے مطابق، مفاہمت نامے کو حتمی شکل دینے کے لیے ایک میٹنگ ہوئی۔ آئی ایس ایل آر ٹی سی کے ڈائریکٹر مرتیونجے جھا اور ڈی ای پی ڈبلیو ڈی کے ڈپٹی سکریٹری نے این آئی او ایس کے عہدیداروں کے ساتھ میٹنگ کی اور آئی ایس ایل آر ٹی سی اور این آئی او ایس کے درمیان تعاون کے ممکنہ شعبے کے حوالے سے 18 جولائی 2023 کو ایم او یو کو حتمی شکل دی۔ میٹنگ میں آئی ایس ایل میں مواد اور امتحانی طریقہ کار کا جائزہ لینے سے متعلق نکات پر تبادلہ خیال کیا گیا۔
آئی ایس ایل آر ٹی سی اور این آئی او ایس نے 29.07.2023 کو آئی ٹی پی او، پرگتی میدان، نئی دہلی میں تعلیم کی مرکزی وزیر مملکت محترمہ اناپورنا دیوی، ڈاکٹر سبھاش سرکارند، ڈاکٹر راجکمار رنجن سنگھ کی موجودگی میں مفاہمت نامے پر دستخط کیے تھے۔
محنت اور روزگار کی وزارت
ملازمین کے پراویڈنٹ فنڈ کی تنظیم  نے ’’ندھی آپ کے نکٹ دوئم‘‘ کا آغاز کیا، ملک کے 685 سے زیادہ اضلاع میں ایک ضلع آؤٹ ریچ پروگرام
ضلع آؤٹ ریچ پروگرام کا مقصد تنظیم اور اس کے متعلقہ فریقوں کے مابین تعلقات کو مضبوط بنانا ہے
نئی دلی، 27 جنوری، 2023 / ملازمین کے پراویڈنٹ فنڈ کی تنظیم نے ندھی آپکے نکٹ پروگرام کے ذریعے ملک کے تمام اضلاع میں بڑے پیمانے پر ضلع آؤٹ ریچ پروگرام شروع کیا ہے۔ اس پروگرام کا مقصد ایک ہی دن یعنی ہر مہینے کی 27 تاریخ کو ملک کے تمام اضلاع تک پہنچنا ہے۔ ای پی ایف او نے آج ملک کے 685 اضلاع میں کیمپوں کا انعقاد کیا۔
اس پروگرام کو ای پی ایف او ہیڈ کوارٹر سے محترمہ آرتی آہوجا، سکریٹری  نے مرکزی پراویڈنٹ فنڈ کمشنر  اور ای پی ایف او کے افسران کی موجودگی میں ای لانچ کیا۔ اس تقریب میں 850 سے زیادہ شخصیتوں نے آن لائن شرکت کی جن میں ممبران پارلیمنٹ، ممبران قانون ساز اسمبلی، سی بی ٹی ممبران، ریجنل کمیٹی ممبران، ڈسٹرکٹ کلکٹرس، ریاستی اور ضلع انتظامیہ کے افسران، صنعتی اداروں کے نمائندے اور فیلڈ دفاتر کے افسران شامل ہیں۔
سکریٹری  نے ای پی ایف او کو اس طرح کی وسیع رسائی کی پہل کے لئے مبارکباد دی اور تجویز کیا کہ وزارت کے محکموں کے ذریعہ اس کی تقلید کی جانی چاہئے۔ سی پی ایف سی نے اس اقدام کو سروس ڈیلیوری کے نئے چہرے کے طور پر حوالہ دیا جو تنظیم اور اس کے متعلقہ فریقین کے درمیان تعلقات کو مضبوط بنانے میں ایک طویل سفر طے کرے گا۔
تقریب میں سیکرٹری،  اور سی پی ایف سی نے شرکاء سے ان کے خیالات اور تجربات کے بارے میں جاننے کے لیے بات چیت کی۔ جناب پی جے بناسور  جلگاؤں سے اس پروگرام میں شامل ہوئے اور اپنے خیالات کا اظہار کیا۔ محترمہ انورادھا گپتا، ڈسٹرکٹ مجسٹریٹ  نے ای پی ایف او کی طرف سے اٹھائے گئے اس اقدام کی تعریف کی اور کہا کہ اس آؤٹ ریچ پروگرام سے ضلع سانبہ میں ای پی ایف او سے متعلق بیداری میں اضافہ کرنے میں مدد ملے گی، جو جموں کا ایک صنعتی مرکز بھی ہے۔ جناب سی آر کھمپا، ڈپٹی کمشنر  نے آؤٹ ریچ پہل کی تعریف کی اور کہا کہ علاقے میں افسران کی تعداد بڑھانے سے ای پی ایف او کی رسائی میں بہتری آئے گی۔ جناب بھرتیش بوکے، سکریٹری، گوا چیمبر آف کامرس اور علاقائی کمیٹی کے رکن نے ای پی ایف او کو ندھی آپکے نکٹ دوئم کے آغاز پر مبارکباد دی۔ ناگون سے علاقائی کمیٹی کی رکن محترمہ دپتی بورا نے بھی اس اقدام کی تعریف کی۔ جناب جگدمبیکا پال  نے سدھارتھ نگر  کے کیمپ میں شمولیت اختیار کی۔ جناب گووند لیلے  بھی ستارہ ضلع سے اس پروگرام میں شامل ہوئے۔ کیمپ سارا دن جاری رہا اور آجروں اور ملازمین  کے علاوہ بہت سے معززین نے ان کا دورہ کیا۔
ایڈیشنل سی پی ایف سی ، جناب آر کے سنگھ نے سی پی ایف سی کے وژن اور ای پی ایف او کے عہدیداروں اور شرکاء کی کوششوں کے لیے شکریہ ادا کیا۔ انہوں نے شکریہ کے ووٹ کے ساتھ ای – لانچ ایونٹ کا اختتام کیا۔
صحت اور خاندانی بہبود کی وزارت
کووڈ-19 کی تازہ ترین صورتحال
نئی دہلی،08/جو ن - 1202 ۔ گزشتہ چوبیس گھنٹوں کے دوران روزانہ سامنے آنے والے نئے معاملات کی تعداد 1 لاکھ رہی۔جوکہ 63 دنوں کے اندر کم ترین ہے۔
گزشتہ چوبیس گھنٹوں کے دوران نئے معاملات کی تعداد 86498 درج کی گئی:66 دنوں کے دوران کم ترین تعداد۔
ہندوستان میں فعال معاملات کی تعداد مزید گھٹ کر 1303702 رہ گئی۔
گزشتہ چوبیس گھنٹوں کے دوران فعال معاملوں میں 97907 کی کمی در ج کی گئی۔
اب تک ملک بھر میں مجموعی طور پر27341462 افراد شفایاب ہوچکے ہیں۔
گزشتہ چوبیس گھنٹوں کے دوران 182282 مریض صحت یاب ہوئے۔
لگاتار 26 ویں دن بھی صحت یابیوں کی تعداد روزانہ نئے سامنے آنے والے کیسوں کی تعداد سے زیادہ رہی۔
صحت یابیوں کی شرح بڑھ کر 94.29 فیصد تک پہنچی۔
ہفتہ وار مثبت شرح اس وقت 5.94 فیصد پر قائم ہے۔
کووڈ-19 کے روزانہ مثبت معاملات کی شرح 4.62 فیصد ہے۔جو کہ لگاتار 15 ویں دن 10 فیصد سے کم ہے۔
ٹیسٹنگ صلاحیت میں بڑے پیمانے پر اضافہ کیاگیا، مجموعی طور پر 36.8 کروڑ ٹیسٹ منعقد کئے گئے۔
ملک گیر ٹیکہ کاری مہم کے تحت اب تک 23.61 کروڑ ویکسین کی خوراکیں دی جاچکی ہیں۔
صحت اور خاندانی بہبود کی وزارت
بھارت میں دوسرے دن بھی ایکٹیو معاملات کی تعداد 7 لاکھ سے کم رہی
صحت یاب ہونے والوں کی مجموعی تعداد 70 لاکھ سے متجاوز
صحت یاب ہونے والوں میں 61 فیصد 6 ریاستوں / مرکز کے زیر انتظام خطوں سے
نئی دہلی، 24 اکتوبر 2020، بھارت میں ایکٹیو معاملات کی تعداد میں تیزی سےگراوٹ رجحان جاری ہے۔ میں ایکٹیو معاملات کی تعداد لگاتار دوسرے 7 لاکھ سے کم یعنی 680680 رہی۔
ایکٹیو معاملات اب ملک کے مجموعی پازیٹیو معاملات کے محض 8.71 فیصد پر مشتمل ہیں۔
ایکٹیو معاملات کی تعداد میں روزانہ کمی آرہی ہے۔ یہ نتیجہ ریاستوں / مرکز کے زیر انتظام خطوں کے ذڑیعہ نافذ کی گئی مرکزی حکومت کی کامیاب جانچ ، علاج اور پتہ لگانے کی حکمت عملی کا۔
ریاستوں / مرکز کے زیر انتظام خطوں میں ایکٹیو معاملات میں تبدیلی علیحدہ علیحدہ نوعیت کی ہے جس سے عالمی وبا کے خلاف ان کی جنگ میں مختلف مرحلوں کا پتہ چلتا ہے۔
گزشتہ چند ہفتوں کے دوران ایکٹیو معاملات میں روزانہ گراوٹ کا تسلسل جاری ہے۔
ایکٹیو معاملات میں کمی کے رجحان کو صحت یاب ہونے والے معاملات کی تعداد میں مسلسل اضافہ تقویت پہنچا رہا ہے۔ صحت یاب ہونے والی کی مجموعی 70 سے متجاوز ہوچکی ہے اور اب یہ 7016046 ہے۔ صحت یاب ہونے والوں کی قومی شرح میں بہتری آئی ہے اور یہ 89.78 فیصد ہوگئی۔
صحت یاب ہونے والوں کی مجموعی تعداد کا 61 فیصد چھ ریاستوں / مرکز کے زیر انتظام خطوں یعنی مہاراشٹر، آندھرا پردیش، کرناٹک، تمل ناڈو، اترپردیش اور دلی سے ہے۔
حال ہی میں نئے صحت یاب ہونے والوں کی تعداد نئے معاملات سے تجاوز کرگئی ہے۔گزشتہ 24 گھنٹوں میں 67549 کووڈ مریض صحت یاب ہوئے ہیں اور انہیں اسپتالوں سے چھٹی دی گئی ہے۔ جبکہ نئے تصدیق شدہ معاملات کی تعداد 53370 ہے۔
نئے صحت یاب ہونے والوں میں سے 77 فیصد کا تعلق 10 ریاستوں / مرکز کے زیر انتظام خطوں سے ہے۔صحت یاب ہونے والوں میں سب سے زیادہ تعداد مہاراشٹر میں درج کی گئی ہے جو کہ ایک دن میں 13000 سے زیادہ ہے۔
گزشتہ 24 گھنٹوں میں 53370 نئے تصدیق شدہ معاملے درج کئے گئے۔ نئے معاملات میں سے 80 فیصد کا تعلق 10 ریاستوں اور مرکز کے زیرانتظام خطوں سے ہے۔
سب سے زیادہ معاملات کی اطلاع کیرل سے ملی ہے جہاں پر 8000 سے زیادہ معاملات سامنے آئے ہیں۔اس کے بعد مہاراشٹر کا نمبر ہے جہاں 7000 سےزیادہ معاملے سامنے آئے ہیں۔
گزشتہ 24 گھنٹوں میں 650 اموات کی اطلاع ملی ہے۔ان میں تقریباً 80 فیصد کا تعلق 10 ریاستوں / مرکز کے زیر انتظام خطوں سے ہے۔ مہاراشٹر سے سب سے زیادہ 184 اموات کی اطلاع ملی ہے۔
۔۔۔۔۔۔۔۔۔۔۔
م ن۔ ا گ۔ن ا۔

U-6671
(